Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: a 10/1996. (III. 25.) PM rendelethez]
Paragraph Index: 386

2. RÉSZGARNITÚRA HASZNÁLATA Amennyiben a vámkezelést kérő nem kívánja használni sem a nyolc-, sem a négypéldányos garnitúrákat, úgy lehetősége van a vámeljárás minden egyes szakaszára (kivitel, árutovábbítás, vámraktározás, behozatal, vámszabadterületi eljárások) külön-külön, az adott vámeljárásnak megfelelő példányú EV-t benyújtani. Kivitel és árutovábbítás egyidejű kérése esetén az EV egy munkamenetben kiállítható — az 1., 37., 47., 50. és 54. rovatok kivételével. Ezeket a rovatokat mindkét árunyilatkozaton külön-külön kell kitölteni tekintettel arra, hogy a kitöltésükre vonatkozó útmutató a két vámkezelési eljárás esetében eltérő. Ilyenkor a felhasznált garnitúrának 2 db 1., valamint 1-1 db 2., 3., 4. és 5. sorszámú példányt kell tartalmaznia.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes